Стреличарство је било развијено у средњовековној Србији. Српски борци-стреличари појављују се на фрескама у манастирима Дечани и Манасија много пре него многи у свету. У време цара Душана, када је Дубровник признавао његову власт, одржавали су се турнири са луковима и самотрелима. На Женидби Душановој, стрелац-витез Милош Војновић, погађао је јабуку кроз прстен. Српски стрелци су се посебно истакли и донели победу над надмоћнијом бугарском војским у бици код Велбужда 1330. године. Постоје писани подаци из периода владавине Стефана Лазаревића о одржавању стреличарских турнира на простору испод зидина Калемегданске тврђаве.